ปั่นจักรยานท่องเที่ยวตามเส้นทางไดโนเสาร์สัตว์โลกล้านปี ส่งเสริมท่องเที่ยววิถีใหม่ รองรับฟื้นฟูเศรษฐกิจ
นายทรงพล ใจกริ่ม ผู้ว่าราชการจังหวัดกาฬสินธุ์ เปิดกิจกรรมปั่นจักรยานท่องเที่ยวตามเส้นทางไดโนเสาร์สัตว์โลกล้านปี ที่พิพิธภัณฑ์สิริธร อำเภอสหัสขันธ์ จังหวัดกาฬสินธุ์ ซึ่งการจัดกิจกรรมในครั้งนี้ถือเป็นโครงการส่งเสริมกิจกรรมการท่องเที่ยวจังหวัดกาฬสินธุ์ ประจำปีงบประมาณ พ.ศ. 2564 เพื่อส่งเสริมและกระตุ้นการเดินทางท่องเที่ยวของนักท่องเที่ยวที่สนใจกิจกรรมการปั่นออกกำลังกาย ให้เดินทางท่องเที่ยวในจังหวัดกาฬสินธุ์ การสร้างโอกาสและกระตุ้นให้เกิดการกระจายรายได้ลงสู่ชุมชนและเผยแพร่ประชาสัมพันธ์แหล่งท่องเที่ยว ศิลปวัฒนธรรม งานประเพณีและวิถีชีวิตชาวจังหวัดกาฬสินธุ์ โดยเฉพาะอย่างยิ่งในพื้นที่ของสถานที่จัดกิจกรรมในครั้งนี้ ถือได้ว่าเป็นสุดยอดแหล่งท่องเที่ยวของจังหวัดกาฬสินธุ์ มีแหล่งท่องเที่ยวสำคัญอยู่โดยรอบและพื้นที่ใกล้เคียง เช่น พิพิธภัณฑ์สิรินธร สวนไดโนเสาร์ วัดพุทธนิมิต เขื่อนลำปาว สะพานเทพสุดา ถนนไดโนโรด พุทธสถานภูสิงห์ รวมทั้งยังมีแหล่งท่องเที่ยวในอำเภออื่นๆ อีกมากมาย